L’IMCJB et dóna l’oportunitat de millorar el teu anglés amb el curs gratuït de conversa
2025-07-24

Millorar l’expressió oral en llengua anglesa, en grups reduïts i de manera gratuïta. Aquesta és la nova oferta de l’Agència Jove, el servei d’atenció als joves de l’Institut Municipal de Cultura i Joventut de Burjassot, perquè els joves del municipi continuen evolucionant en l’aprenentatge de l’anglés, en els nivells A2 i B1.

En grups de quatre persones i al llarg sis sessions, els alumnes tindran l’oportunitat d’escoltar i parlar anglés en un ambient distés i recreant escenes i situacions de la vida quotidiana. L’objectiu d’aquest curs, gratuït, és que els joves adquirisquen major fluïdesa en l’expressió oral anglesa, que augmenten el seu vocabulari, puguen corregir els seus errors gramaticals i milloren la seua capacitat de diàleg dins d’un grup i en una conversa.

Les matrícules ja poden realitzar-se a través de la seu electrònica de l’IMCJB, accedint al web de l’IMCJB, www.imcjb.net, o a través del web municipal www.burjassot.org.

Les classes, que es van a desenvolupar del 9 al 26 de maig en la Campus City, l’oficina de l’IMCJB en el Campus de Burjassot, seran, per al grup 1, els dilluns i dimecres d’11:30 a 12:30 hores i les del grup 2, també dilluns i dimecres, de 18 a 19 hores. Finalment, les classes del grup 3 seran els dimarts i dijous de 10 a 11 hores.